Република Србија

Општина Медвеђа

Комисија за доделу подстицајних средстава

за развој сеоског и бањског туризма

Број: 07-370-26/2023-1

05.07.2023. године

М е д в е ђ а

 У складу са  чланом 20. став 6. Закона о локалној самоуправи( „Службени гласник РС“ број 129/2007, 83/2014 – др.закон, 101/2016-др.закон, 47/2018 и 111/2021 – др.закон), Комисија за доделу подстицајних средстава за развој сеоског и бањског туризма на територији општине Медвеђа на основу члана 8. Правилника о додели подстицајних средстава за развој туризма на територији општине Медвеђа 08 број: 06-42/2023/5 од 8. јуна 2023.године, (у даљем тексту: Правилник), расписује

**КОНКУРС**

**ЗА ДОДЕЛУ ПОДСТИЦАЈНИХ СРЕДСТАВА ЗА РАЗВОЈ ТУРИЗМА НА ТЕРИТОРИЈИ ОПШТИНЕ МЕДВЕЂА ЗА 2023. ГОДИНУ**

**Сврха конкурса**

 Овим конкурсом уређују се услови и начин коришћења и остваривање права на коришћење подстицајних средстава за развој сеоског и бањског туризма на територији општине Медвеђа за 2023. годину, као и максимални износи подстицаја по кориснику.

 Укупан износ подстицајних средстава која се додељују реализацијом овог конкурса, а  опредељена буџетом општине Медвеђа; програм 1502 развој туризма; програмска активност 0001 управљање развојем туризма; функц.клацификација 473 туризам; економска класификација 454000 субвенције угоститељима, износ 2.000.000,00 динара.

Максимални износ бесповратних средстава по једној пријави не може бити већи од 200.000 динара. Подстицајна средства која се додељују у облику бесповратних новчаних средстава, изражавају се у бруто износу. Предмет конкурса је додела бесповратних средстава за суфинансирање трошкова избођења радова и набавку опреме угоститеља за обављање делатности угоститељске услуге у домаћој радиности и сеоском туристичком домаћинству, у износу до 50% оправданих трошкова.

 Сврха доделе подстицајних средства је стварање услова за унапређење и развој сеоског и бањског туризма и обезбеђење квалитетних угоститељских услуга у домаћој радиности или сеоским туристичким домаћинствима на територији општине Медвеђа, а самим тим и унапређење квалитета живота.

 Конкурсом се утврђује: предмет конкурса, корисници подстицаја, укупно опредељена средства, врсте подстицаја, врсте прихватљивих и неприхватљивих трошкова, услове које морају испуњавати учесници по конкурсу, поступак доделе подстицајних средстава, намена и максималан износ подстицајних средстава, рок за подношење захтева, рок за доношење одлуке о додели подстицајних средстава, документација која се подноси уз захтев, начин одлучивања, начин и поступак контроле употребе одобрених средстава као и остале информације везане за подношење пријаве на Конкурс.

**Предмет конкурса**

 Подстицаји обухватају подршку програмима који се односе на унапређење и развој сеоског и бањског туризма за инвестиције које се спроводе са циљем унапређења квалитета живота и то:

подстицаји за подршку инвестицијама за доградњу, адаптацију, инвестиционо и текуће одржавање објеката, у циљу привођења намени, као и набавке опреме, а ради пружања угоститељских услуга у угоститељским објектима у сеоском туристичком домаћинству или домаћој радиности.

**Корисници подстицаја**

 Подстицајна средства за развој сеоског и бањског туризма додељују се као наменска, бесповратна средства на основу конкурса.

 Право на коришћење подстицаја, у складу са Правилником имају физичка лица чији су угоститељски објекти категорисани као сеоско туристичко домаћинство или кућа, соба и/или апартман у домаћој радиности најмање 6 месеци пре расписивања овог конкурса.

 Предмет подстицаја могу бити инвестиције које је подносилац пријаве имао у периоду од 1. фебруара до 30.септембра.

**Врсте подстицаја – Врсте прихватљивих и неприхватљивих трошкова**

 Подстицаји у складу са овим Конкурсом обухватају:

 1) радове на изградњи нових објеката, инвестиционог и текућег одржавања постојећих објеката у сеоском туристичком домаћинству или домаћој радиности као и постојећих аутентичних сеоских објеката уз очување народног градитељства и традиционалне архитектуре, a ради пружања угоститељских услуга у пословима домаће радиности или сеоском туристичком домаћинству;

 2) доградња и адаптацију купатила, сауне, кухиње и увођење система централног грејања, a ради пружања угоститељских услуга у објектима сеоског туристичког домаћинства или домаћој радиности;

 3) радове инвестиционог одржавања у циљу привођења намени аутентичних објеката на селу – воденица и сличних објеката, који су у функцији сеоског туризма;

 4) побољшање пратећих садржаја у области рекреације и набавке дворишног мобилијара, ради унапређења понуде и пружања угоститељских услуга у сеоском туристичком домаћинству или домаћој радиности;

 5) изградњу базена (надземних и укопаних);

 6) партерно уређење дворишта;

 7) опремање објеката ради унапређења понуде и пружања угоститељских услуга у сеоском туристичком домаћинству или домаћој радиности.

Табела 1. Врсте подстицаја:

|  |  |  |  |
| --- | --- | --- | --- |
| Корисник подстицаја | Врста програма и подстицаја | Прихватљиве инвестиције | Макс. износ средстава |
| Физичко лице чији су угоститељски објекти категорисани као сеоско туристичко домаћинство или кућа, соба или апартман у домаћој радиности; | радове на изградњи нових објеката, инвестиционог и текућег одржавања постојећих објеката домаће радиности или сеоског туристичког домаћинства као и постојећих аутентичних сеоских објеката уз очување народног градитељства и традиционалне архитектуре, a ради пружања угоститељских услуга у пословима домаће радиности или сеоском туристичком домаћинству | (1) Трошкови извођења грађевинских радова и набављеног грађевинског материјала. | До 50%Максималан износ200.000 динара |
| Физичко лице чији су угоститељски објекти категорисани као сеоско туристичко домаћинство или кућа, соба или апартман у домаћој радиности; | Доградња и адаптација купатила, сауне, кухиње и увођење система централног грејања, a ради пружања угоститељских услуга у пословима сеоском туристичком домаћинству или домаће радиности | (1) Трошкови извођења грађевинских радова и набављеног грађевинског материјала. | До 50%Максималан износ200.000 динара |
| Физичко лице чији су угоститељски објекти категорисани као сеоско туристичко домаћинство или кућа, соба или апартман у домаћој радиности; | Радови инвестиционог одржавања у циљу привођења намени аутентичних објеката на селу – вајата, воденица и сличних објеката који су у функцији сеоског туризма | (1) Трошкови извођења грађевинских радова и набављеног грађевинског материјала. | До 50%Максималан износ200.000 динара |
| Физичко лице чији су угоститељски објекти категорисани као сеоско туристичко домаћинство или кућа, соба или апартман у домаћој радиности;  | Побољшање пратећих садржаја у области рекреације и набавке дворишног мобилијара ради унапређења понуде и пружања угоститељских услуга у сеоском туристичком домаћинству или домаћој радиности. | (1) Набавка опреме и реквизита за рекреацију и вежбање. (2) Набавка дворишног мобилијара. (3) Набавка монтажних и надувавајућих надземних базена који се монтирају по упутству произвођача. | До 50%Максималан износ200.000 динара |
| Изградња базена (надземних и укопаних) | (1) Трошкови извођења грађевинских радова и набављеног грађевинског материјала. | До 50%Максималан износ200.000 динара |
| Партерно уређење дворишта | (1) Трошкови извођења грађевинских радова и набављеног грађевинског материјала. | До 50%Максималан износ200.000 динара |
| Физичко лице чији су угоститељски објекти категорисани као сеоско туристичко домаћинство или кућа, соба или апартман у домаћој радиности;  | Опремање објеката ради унапређења понуде и пружања угоститељских услуга у сеоском туристичком домаћинству или домаћој радиности у складу са решењем надлежног органа где је евидентиран као пружалац угоститељских услуга. | (1) Набавка опреме. (2) набавка система за климатизацију и грејање објеката.(3) Опремање кухиње. (4) Опремање просторија за пружање угоститељских услуга у складу са актом о категоризацији.(5) Трошкови набављене опреме за купатила, сауне. | До 50%Максималан износ200.000 динара |

Подстицајима се не надокнађују:

1) порези, осим порез а на додату вредност;

2) трошкови банкарске провизије, трошкови јемства и сличне накнаде;

3) трошкови куповине односно закупа земљишта;

4) половна (ремонтована) опрема и алати;

5) доприноси у натури (сопствени рад и материјал подносиоца пријаве);

6) нереалне количине материјала,

7) опрема, материјали и радови који по типу не одговорају подацима из пословног плана;

8) други трошкови који нису у складу са достављеним пословним планом.

**Општи услови:**

 Право на подстицаје остварује физичко лице из члана 5. Правилника под условима:

1) да је реализовало инвестиције за које су му одобрена подстицајна средства на основу конкурса o додели подстицајних средстава за развој сеоског и бањског туризма на територији општине Медвеђа из претходних година;

2) да за инвестицију за коју подноси пријаву не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима.

**Посебни услови:**

 Физичко лице чији су угоститељски објекти категорисани као сеоско туристичко домаћинство или кућа, соба и/или апартман у домаћој радиности остварује право на подстицаје у складу са Правилником, ако поред услова из члана 5. и 6. Правилника, испуњава и следеће услове:

1) да је код надлежног органа Општинске управе општине Медвеђа категорисао сеоско туристичко домаћинство или кућа, соба и/или апартман у домаћој радиности,

2) да су катастарске парцеле и објекат који су предмет инвестиције за коју се подноси конкурсна пријава у његовом власништву или сувласништву, односно у власништву члана породичног домаћинства и да се налазе на подручју општине Медвеђа (Лист непокретности). Уколико се ради о сувласнику или члану породичног домаћинства неопходна је писана сагласност власника, односно сувласника, оверена код јавног бележника. Статус члана породичног домаћинства, у смислу Правилника, имају брачни друг, деца рођена у браку, ван брака или усвојена, браћа и сестре, родитељи брачних другова и унучад, а која лица са власником, односно сувласником станују у истом стану, односно стамбеном објекту;

3) да припреми пословни план за инвестицију у складу са обрасцем који је ће бити објављен уз Конкурс.

4) да угоститељ има пријављено пребивалиште на територији општине Медвеђа у предходне 3 године.

**Поступак спровођења конкурса**

 Поступак за остваривање права на подстицаје покреће се подношењем пријаве на основу конкурса, који расписује Комисија за доделу подстицајних средстава за развој сеоског и бањског туризма на територији општине Медвеђа.

 Уз конкурс се објављује: Образац - Пријава за коришћење подстицаја за развој сеоског и бањског туризма на територији општине Медвеђа, Образац - Пословни план за инвестицију и Изјава (Образац 1).

 Предмет подстицаја могу бити инвестиције које је подносилац пријаве реализовао у периоду од 1. фебруара до 30. септембра текуће године.

 Подносилац пријаве може поднети само једну пријаву за коришћење подстицаја по једном основу у календарској години.

 Јавни конкурс се објављује на сајту општине Медвеђа ([www.medvedja.ls.gov.rs](http://www.medvedja.ls.gov.rs)) и у средствима информисања.

**Потребна документација**

 Потребна документа која се достављају уз пријаву за коришћење подстицаја треба да гласе на поднасиоца пријаве и прилажу се у оригиналу или овереној копији, осим друге документације која не треба да буде у форми оверене копије.

 Документа на страном језику треба да буду преведена на српски језик од стране овлашћеног судског преводиоца.

 Образац Пријавe за коришћење подстицаја за развој туризма на територији општине Медвеђа може се преузети са сајта општине Медвеђа или на шалтеру Општинске управе општине Медвеђа.

 Уз пријаву за коришћење подстицаја за развој туризма на територији општине Медвеђа, подносилац прилаже:

1) Пословни план;

2) Очитану или фотокопирану личну карту;

3) Број текућег рачуна и назив банке код које је отворен;

4) За грађевинске радове: акт о одобрењу извођења радова издат од стране надлежног органа у складу са Законом о планирању и изградњи, са пројектном документациом;

5) Потписану и оверену фактуру уз фискални исечак;

6) Решење надлежне организационе јединице Општинске управе општине Медвеђа о разврставању угоститељског објекта у сеоском туристичком домаћинству и домаћој радиности у категорију;

7) Оверену изјаву дату под кривичном и материјалном одговорношћу да за инвестицију за коју подноси пријаву не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима, оверену код јавног бележника;

8) Доказ да су катастарске парцеле и објекат који су предмет инвестиције за коју се подноси конкурсна пријава у његовом власништву или сувласништву, односно у власништву члана породичног домаћинства и да се налазе у сеоском подручју општине Медвеђа (Лист непокретности). Уколико се ради о сувласнику или члану породичног домаћинства неопходна је писана сагласност власника, односно сувласника, оверена код јавног бележника. Статус члана породичног домаћинства, у смислу Правилника, имају брачни друг, деца рођена у браку, ван брака или усвојена, браћа и сестре, родитељи брачних другова и унучад, а која лица са власником, односно сувласником станују у истом стану, односно стамбеном објекту;

9) Податке о броју пријављених туриста/ноћења из Централног информационог система (eTurista);

10) Доказ о уплати боравишне таксе у претходној години.

 Уколико подносилац пријаве достави потписану изјаву (Образац 1), Комисија може да прибави податке о којима се води службена евиденција за тачке: 6), 9) и 10) овог члана.

**Начин предаје документације**

 Пријава за коришћење подстицаја за развој туризма на територији општине Медвеђа предаје се на пријемном шалтеру Општинске управе општине Медвеђа, у запечаћеној коверти или упућује препорученом поштом на адресу: Општина Медвеђа, Краља Милана 48, са назнаком: ''Комисији за спровођење конкурса за доделу подстицајних средстава за развој сеоског и бањског туризма''.

На предњој страни коверте, у горњем левом углу, морају бити наведени име и презиме и адреса подносиоца захтева и назнака ''не отварати''.

На предњој страни коверте, прималац пријаве обавезно ставља датум пријема коверте са назначењем сата и минута.

Неблаговремене и непотпуне пријаве/захтеви биће одбачене/и.

**РОК ЗА ПРЕДАЈУ ПРИЈАВЕ ЗА КОРИШЋЕЊЕ ПОДСТИЦАЈА ЗА РАЗВОЈ ТУРИЗМА И ПРАТЕЋЕ ДОКУМЕНТАЦИЈЕ ЈЕ ОД 5. ЈУЛА ДО 5. АВГУСТА ЗАКЉУЧНО СА 7. АВГУСТОМ 2023.ГОДИНЕ.**

Документација поднета по овом конкурсу не враћа се подносиоцима захтева.

Додатне информације заинтересована лица могу добити у

- Туристичкој организацији општине Медвеђа,

- Општинској управи општине Медвеђа, ул. Краља Милана бр. 48, Медвеђа телефон: 064/8638037.

**Начин одлучивања**

Конкурс спроводи Комисија за спровођење конкурса за доделу подстицајних средстава за развој сеоског и бањског туризма, која врши оцену поднетих захтева у складу са критеријумима утврђеним Правилником, утврђује предлог за доделу подстицајних средстава из буџета Општине Медвеђа и исти упућује Општинском већу општине Медвеђа на одлучивање.

Уколико пријава за коришћење подстицаја за развој туризма на територији општине Медвеђа испуњава формалне услове прописане Правилником, Комисија приступа оцењивању поднете пријаве у складу са критеријумима дефинисаних Правилником.

БОДОВНА ЛИСТА (максималан број бодова је 100)

|  |  |
| --- | --- |
| КРИТЕРИЈУМИ | БОДОВИ |
| Категорија објекта \* \*\* \*\*\* \*\*\*\* | 5 10 15 20 |
| Године бављења сеоским туризмом: до 3 године од 3 до 6 година преко 6 година | 5 10 15  |
| Уплата боравишне таксе у претходној години:до 3 индивидуална лежајаод 4 до 10 индивидуалих лежајаод 11 до 20 индивидуалих лежајаод 21 до 30 индивидуалих лежаја | 5 10 20 30 |
| Године коришћења подстицаја: 0 година од 1 до 2 године 3 и више година | 25 15 5  |
| Сарадња са локалном самоуправом и Туристичком организацијом (подршка и учешће у организацији сајмова и манифестација и др.) | 0 - 10 |

Након завршеног оцењивања и сачињавања ранг листе према укупном броју бодова, редоследом од подносиоца захтева са највећим бројем бодова, па до подносиоца захтева са најмањим бројем бодова, Комисија израђује коначан извештај са предлогом за доделу подстицајних средстава.

Општинско веће општине Медвеђа, на основу предлога Комисије, доноси Одлуку о одобравању и додели подстицајних средстава.

Уколико је износ планираних средстава за ове намене из буџета општине Медвеђа мањи од износа средстава по поднетим захтевима који испуњавају услове и критеријуме прописане Правилником, подстицајна средства се додељују подносиоцима захтева по редоследу из ранг листе, односно оним подносиоцима захтева са већим бројем бодова до утрошка планираних средстава.

**Реализација**

Након доношења Одлуке о одобравању и додели подстицајних средстава, општина Медвеђа ће са лицем које је остварило право на подстицај закључити уговор о одобравању подстицајних средстава, на основу кога ће се између осталог уредити да се одобрена наменска подстицајна средства преносе на текући рачун корисника подстицајних средстава, у складу са приливом средстава у буџету Општине, а најдуже 30 (тридесет) дана од дана закључења уговора.

Корисник подстицајних средстава за развој туризма у обавези је да члановима комисије за надзор над реализацијом доделе подстицајних средстава за развој сеоског и бањског туризма, омогући непосредну контролу наменског коришћења одобрених подстицајних средстава.

**Праћење реализације**

Комисија за надзор над реализацијом доделе подстицајних средстава за развој сеоског и бањског туризма врши надзор над реализацијом активности предвиђених пословним планом и у обавези је да Општинском већу општине Медвеђа, најмање једном годишње подноси извештај са предлогом мера према корисницима добијених подстицајних средстава који поступају супротно одредбама уговора.

Општина ће једнострано раскинути уговор о одобравању подстицајних средстава за развој сеоског и бањског туризма ако:

1) утврди да добијена опрема, материјал или предметни објекти нису у функцији угоститељских услуга у домаћој радиности или сеоског туристичког домаћинства или се иста користи у друге намене,

2) у периоду краћем од 36 месеци од дана преноса средстава на рачун добављача, корисник подстицајних средстава отуђи предметни објекат или опрему или исте да на коришћење другом правном или физичком лицу,

3) овлашћеним лицима Општинске управе општине Медвеђа, не омогући непосредну контролу у току трајања Уговора,

4) корисник подстицајних средстава не пријави госте или не уплаћује боравишну таксу,

5) у другим случајевима непридржавања обавеза из уговора,

У случају наступања једностраног раскида Уговора корисник подстицајних средстава дужан је да износ добијених подстицајних средстава увећан за износ законске затезне камате, од дана преноса средстава, уплати на рачун буџета општине Медвеђа у року од 15 дана од дана раскида Уговора.

КОМИСИЈЕ ЗА ДОДЕЛУ ПОДСТИЦАЈНИХ СРЕДСТАВА ЗА РАЗВОЈ СЕОСКОГ И БАЊСКОГ ТУРИЗМА НА ТЕРИТОРИЈИ ОПШТИНЕ МЕДВЕЂА

ПРЕДСЕДНИК КОМИСИЈЕ

Ивана Николић

**РЕПУБЛИКА СРБИЈА**

**ОПШТИНА МЕДВЕЂА**

 **Образац: Пријава за коришћење подстицаја за развој сеоског и бањског туризма на територији општине Медвеђа за 2023.годину**

|  |  |
| --- | --- |
|  Број пријаве(Попуњава Комисија) |  |
| Место и датум подношења пријаве |  |

|  |
| --- |
| **Подаци о подносиоцу пријаве** |
| **Име и презиме подносиоца пријаве** |  |
| **Број пољопривредног газдинства (Уколико је подносилац регистровано пољопривредно газдинство)** |  |
| **ЈМБГ** |  |
| **Адреса подносиоца пријаве** |  |
| **Место и поштански број** |  |
| **Телефон** |  |
| **Мобилни телефон** |  |
| **Електронска пошта (email адреса)** |  |
| **Број текућег рачуна и назив банке** |  |

|  |
| --- |
| Подаци о висини и намени улагања |
| Врста подстицаjа*(заокружи предложено)* | 1.) Изградња нових објеката, инвестиционо и текуће одржавања постојећих објеката домаће радиности или сеоског туристичког домаћинства као и постојећих аутентичних сеоских објеката уз очување народног градитељства и традиционалне архитектуре, a ради пружања угоститељских услуга у пословима домаће радиности или сеоском туристичком домаћинству;2.) Доградња и адаптација купатила, сауне, кухиње и увођење система централног грејања, a ради пружања угоститељских услуга у пословима сеоском туристичком домаћинству или домаће радиности;3.) Радови инвестиционог одржавања у циљу привођења намени аутентичних објеката на селу – вајата, воденица и сличних објеката који су у функцији сеоског туризма4.) Побољшање пратећих садржаја у области рекреације и набавке дворишног мобилијара ради унапређења понуде и пружања угоститељских услуга у сеоском туристичком домаћинству или домаћој радиности.5.) Изградња базена (надземних и укопаних)6.) Партерно уређење дворишта7.) Опремање објеката ради унапређења понуде и пружања угоститељских услуга у сеоском туристичком домаћинству или домаћој радиности у складу са решењем надлежног органа где је евидентиран као пружалац угоститељских услуга. |
| Навести врсту Врсте подстицаја из Табеле 1. Конкурса – Врсте подстицаја |  |
| Локација (адреса) инвестирања |  |
| Укупан износ улагања |  |

Под пуном моралном, материјалном и кривичном одговорношћу изјављујем:

* Да сам пре попуњавања обрасца, исти, заједно са текстом Конкурса, пажљиво прочитао и разумео, да су сви наведени подаци тачни, као и да за предметну инвестицију не користим подстицаје по неком другом основу.

ПОДНОСИЛАЦ ПРИЈАВЕ

**Напомена: Пријава за коришћење подстицаја за развој туризма на територији општине Медвеђа за 2023.годину са пратећом документацијом предаје се на пријемном шалетеру Општинске управе општине Медвеђа, у запечаћеној коверти или упућује препоручном поштом на адресу: Општина** **Медвеђа, Краља Милана бр. 48, са назнаком „Комисија за спровођење конкурса за доделу подстицајних средстава за развој туризма“.**

На предњој страни коверте, у горњем левом углу, морају бити наведени назив и адреса подносиоца захтева и назнака „**НЕ ОТВАРАТИ“.**

На предњој страни коверте, прималац пријаве обавезно ставља датум пријема коверте са назначењем сата и минута.

 **РОК ЗА ПРЕДАЈУ ПРИЈАВЕ ЗА КОРИШЋЕЊЕ ПОДСТИЦАЈА ЗА РАЗВОЈ ТУРИЗМА И ПРАТЕЋЕ ДОКУМЕНТАЦИЈЕ ЈЕ ОДРЕЂЕН У КОНКУРСУ ЗА ДОДЕЛУ ПОДСТИЦАЈНИХ СРЕДСТАВА ЗА РАЗВОЈ ТУРИЗМА НА ТЕРИТОРИЈИ ОПШТИНЕ МЕДВЕЂА ЗА 2023. ГОДИНУ (ОД 5. ЈУЛА ДО 5. АВГУСТА ЗАКЉУЧНО СА 7. АВГУСТОМ 2023.ГОДИНЕ).**

Докуметација поднета по овом конкурсу не враћа се подносиоцу пријаве.

Уз пријаву за коришћење подстицаја за развој туризма на територији општине Медвеђа, за 2023.годину, подносилац подноси:

1) Пословни план;

2) Очитану или фотокопирану личну карту;

3) Број текућег рачуна и назив банке код које је отворен;

4) За грађевинске радове: акт о одобрењу извођења радова издат од стране надлежног органа у складу са Законом о планирању и изградњи, са пројектном документациом;

5) Потписану и оверену фактуру уз фискални исечак;

6) Решење надлежне организационе јединице Општинске управе општине Медвеђа о разврставању угоститељског објекта у сеоском туристичком домаћинству и домаћој радиности у категорију;

7) Оверену изјаву дату под кривичном и материјалном одговорношћу да за инвестицију за коју подноси пријаву не користи подстицаје по неком другом основу (субвенције, подстицаји, донације), односно ако иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима, оверену код јавног бележника;

8) Доказ да су катастарске парцеле и објекат који су предмет инвестиције за коју се подноси конкурсна пријава у његовом власништву или сувласништву, односно у власништву члана породичног домаћинства и да се налазе у сеоском подручју општине Медвеђа (Лист непокретности). Уколико се ради о сувласнику или члану породичног домаћинства неопходна је писана сагласност власника, односно сувласника, оверена код јавног бележника. Статус члана породичног домаћинства, у смислу Правилника, имају брачни друг, деца рођена у браку, ван брака или усвојена, браћа и сестре, родитељи брачних другова и унучад, а која лица са власником, односно сувласником станују у истом стану, односно стамбеном објекту;

9) Податке о броју пријављених туриста/ноћења из Централног информационог система (eTurista) или из евиденције Туристичке организације;

10) Доказ о уплати боравишне таксе у претходној години.

 Уколико подносилац пријаве доставља потписану изјаву (Образац 1), Комисија ће да прибави податке о којима се води службена евиденција за тачке: 6), 9) и 10).

 Поред наведених обавезних докумената подносилац пријаве може да поднесе и друга додатна документа којима потврђује испуњавање критеријума и оправданост пословног плана.

ПОДНОСИЛАЦ ПРИЈАВЕ

**ПОСЛОВНИ ПЛАН**

за развој туризма на територији Општине Медвеђа за 2023.годину

 ИМЕ И ПРЕЗИМЕ ПОДНОСИОЦА

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Садржај:

1.Основне информације о подноциоцу пријаве за коришћење подстицаја за развој туризма на територији општине Медвеђа

2.Садашње стање подносиоца пријаве

3.Финансијски показатељи пословања

 4.Подаци о инвестицији

5.Очекивани ефекти инвестиције

6.Закључак – Оцене ефикасности пословног плана

|  |
| --- |
| **1.Основне информације о подносиоцу пријаве за коришћење подстицаја за развој туризма на територији општине Медвеђа** (дати опште податке о подносиоцу име и презиме носиоца домаћинства, број пољопривредног газдинства, број чланова домаћинства, адреса, основна или споредна делатност, број запослених на пословима сеоског туризма, и др) |
|  |
| **2.** **Садашње стање подносиоца пријаве** (описати број и статус објеката за бављење туризма ( власништво или закуп), категорија објеката за обављање туризмом, тренутно стање, период од када се бавите туризмом (број године) и др.) |
| **3. Финансији показатељи пословање** (описати досадашње финансијске ефекте пословања, број остварених ноћења и број наплаћених боравишних такси у току претходне календарксе године, број ноћења, досадашње активности на промоцији туризма (учешће на сајмовина, презентацији, веб презентацији др) и др.) |

|  |
| --- |
| **4.Подаци о инвестицији образложењу потребе за инвестицијом** (описати потребу за инвестирањем у циљу проширења капацитета или подизање квалитета услуга у постојећим угоститељском објекту у сеоским туристичком домаћинству и домаћој радиности на селу, описати предет и врсту инвестиције (у складу са прихватљимим инвестицијама наведених у табели 1 Конкурс – врсте подстицаја), укупну вредност инвестиције структуру улагања – износ тражених средстава по овом конкурсу, износ сопствених средстава, план и динамику реализације инвестиције). |
|  |

|  |
| --- |
| **5.Очекивани ефекти инвестиције, економска оправданост** (описати све очекиване ефектре реализације плана (нпр повећање смештајних капацитета повећање прихода, повећање броја запослених и сл.)  |
| **6. Закључак – оцена ефикасности пословног плана** |

|  |  |
| --- | --- |
|  | ИМЕ И ПРЕЗИМЕ ПОДНОСИОЦА  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ОБРАЗАЦ 1

Упознат/а сам са одредбом члана 103. став 3. Закона о општем управном поступку („Службени гласник РС“, бр. 18/2016), којом је прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

Поступак покрећем код Комисије за спровођење конкурса за доделу подстицајних средстава за развој туризма,

ради остваривања права на подстицајна средства за развој туризма,

и тим поводом дајем следећу

**И З Ј А В У**

**I** Сагласaн/а сам да орган за потребе поступка може извршити увид, прибави и обради личне податке о чињеницама о којима се води службена евиденција (за тачке: 6), 9) и 10), који су неопходни у поступку одлучивања. [[1]](#footnote-1)

 (место) (потпис даваоца изјаве)

 (датум)

**II** Иако је орган обавезан да изврши увид, прибави и обави личне податке, изјављујем да ћу сам/а за потребе поступка прибавити: [[2]](#footnote-2)

 а) све личне податке о чињеницама о којима се води службена евидениција, а који су неопходни за одлучивање.

 б) следеће податке:[[3]](#footnote-3)

Упознат/а сам да уколико наведене личне податке неопходне за одлучивање органа не поднесем у року од \_\_\_ дана, захтев за покретање поступка ће се сматрати неуредним.

 (место)

 (датум) (потпис даваоца изјаве)

1. Сагласно одредби члана 13. Закона о заштити података о личности („Службени гласник РС“; бр. 97/08, 104/09 – др. закон, 68/12 – одлука УС и 107/12), орган власти обрађује податке без пристанка лица, ако је обрада неопходна ради обављања послова из своје надлежности одређених законом у циљу остваривања интереса националне или јавне безбедности, одбране земље, спречавања, откривања, истраге и гоњења за кривична дела економских, односно финансијских интереса државе, заштите здравља и морала, заштите права и слобода и другог јавног интереса, а у другим случајевима на основу писменог пристанка лица. [↑](#footnote-ref-1)
2. Потребно је заокружити слово испред опције за коју се странка одлучила [↑](#footnote-ref-2)
3. Попуњава се када странка у поступку који се покреће по захтеву странке изричито изјави да ће само део личних података о чињеницама о којима се води службена евиденција, а које су неопходне за одлучивање, прибавити сама. [↑](#footnote-ref-3)